אמריקן יוניברסיטי

אמריקן יוניברסיטי (באנגלית: American University; בראשי תיבות: AU) היא אוניברסיטה פרטית בוושינגטון די. סי. המצטיינת בעיקר בתחומי לימוד שנועדו להכשרת אנשי ציבור, דיפלומטים ומדינאים כיחסים בינלאומיים, מינהל ציבורי, מדיניות ציבורית ומדע המדינה ותחומים משיקים כתקשורת המונים, כלכלה ומשפטים. האוניברסיטה, שנוסדה בשנת 1893 על ידי הכומר המתודיסטי ג'ון פלטשר הרסט (אנ'). כחמישית מתלמידי המוסד מגיעים ממדינות מחוץ לארצות הברית. על אף זיקת המוסד לכנסייה המתודיסטית, אין דרישה מהסטודנטים או הסגל להזדהות עמה. הכומר המתודיסטי ג'ון פלטשר הרסט פעל למען הקמת מוסד להכשרת עובדים עבור השירות הציבורי ובחר גם את האתר, באזור הכפרי של מחוז קולומביה. החוק להרמת המוסד עבר בבית הנבחרים של ארצות הברית ב-1893, הבנייה החלה ב-1905 והלימודים החלו ב-1914. האוניברסיטה קיבלה לשורותיה מיומה הראשון נשים ואפרו-אמריקאים, מעשה לא מקובל באותה תקופה. בעת מלחמת העולם הראשונה העניקה האוניברסיטה לצבא ארצות הברית זכות שימוש במתקניה ובפרט במעבדות הכימיה שלה, בהן הוקם חיל הלוחמה הכימית של צבא ארצות הברית (United States Army Chemical Corps). במתקן זה עבדו בין היתר ג'יימס בריאנט קונאנט ורוברט מוליקן. חלק אחר ממתקני האוניברסיטה שימש את חיל ההנדסה של צבא ארצות הברית כמתקן מחקר, ניסוי ופיתוח של אמצעי לחימה (Camp Leach). בעת מלחמת העולם השנייה התמקם באוניברסיטה בית הספר של צי ארצות הברית לשליית מוקשים ומגורי נשים בשירות מילואים של הצי (WAVES). ב-1947 פתחה האוניברסיטה את תוכנית ההתמחות שלה, במסגרתה היא מציעה לסטודנטים מאוניברסיטאות ברחבי ארצות הברית סמסטר הכולל לימודים ושהייה בבירה ותעסוקה במוסדות הממשל. בין בוגרי תוכנית זו נמנים בין השאר המועמדים לנשיאות פול ראיין ומייקל דוקאקיס, מזכירת הבריאות דונה שלאלה, סנטורים, חברי קונגרס, שתדלנים ובכירי ממשל. ב-1949 התמזג קולג' וושינגטון למשפטים ונכלל באוניברסיטה. ב-1955 הוקם בית הספר למנהל עסקים ולכלכלה (שנקרא בשנת 1999 ע"ש רוברט קוגוד), ב-1957 נוסד בית הספר לממשל ולשירות הציבורי וב-1958 נוסד בית הספר לשירות הבינלאומי. בשנות השישים נעזרו זרועות הממשל האמריקאי (בהן ה-CIA ומחלקת ההגנה של ארצות הברית) באוניברסיטה במסגרת צוותי חשיבה לקביעת מדיניות ומימנו מחקרים לתועלת הממשל. ב-1979 החלה לשדר תחנת הטלוויזיה (American University Television (ATV, שבה יצרו ושידרו סטודנטים של האוניברסיטה בלבד. החל מ-2007 משדרת הטלוויזיה של האוניברסיטה באינטרנט. ב-1986 תרם איל ההון הסעודי עדנאן חשוגי 5 מיליון דולר להקמת מרכז ספורט על שמו, המרכז הוקם ונשא את שמו על אף התפוצצות פרשת איראן-קונטראס, שהכתימה את שמו. רק עם הפסקת התרומה השוטפת של חשוגי באמצע שנות התשעים הוסר שמו מהמרכז. לאוניברסיטה שני קמפוסים סמוכים. הקמפוס המקורי הוותיק תוכנן על ידי פרדריק לו אולמסטד בשדרות מסצ'וסטס בצפון-מערב וושינגטון די. סי. כאשר מבני האוניברסיטה שוכנים בגן ציבורי המשמש גם כארבורטום. לקמפוס זה הצטרף ב-1987 קמפוס מזרחי בשדרות נברסקה, אליו הועבר קולג' וושינגטון למשפטים. האוניברסיטה מורכבת משמונה חטיבות, המכונות קולג'ים או בתי ספר, המאכלסות את התוכניות האקדמיות שלה: הקולג' לאמנויות ומדעים (אנ') (CAS) בית הספר למנהל עסקים ע"ש קוגוד (KSB) בית הספר לתקשורת (אנ') (SOC) בית הספר לחינוך (SOE) בית הספר לשירות בין-לאומי (אנ') (SIS) בית הספר למנהלים ולימודים מקצועיים (SPExS) בית הספר לממשל ושירות ציבורי (אנ') (SPA) קולג' וושינגטון למשפטים (אנ') (WCL) קארין אלהרר, עורכת דין וחברת כנסת מיוריאל באוזר, ראש עיריית וושינגטון די. סי. רוברט בירד, סנאטור דמוקרטי מוירג'יניה המערבית יוסף ג'בארין, פוליטיקאי ערבי-ישראלי אליסון לונדגרן גריימס, משפטנית. מזכירת המדינה של קנטקי. ג'ק דאגלס, יוטיובר, קומיקאי ומוזיקאי גולדי הון, שחקנית קולנוע אליס ברדלי שלדון, סופרת מדע בדיוני שכתבה בשם העט ג'יימס טיפטרי ג'וניור גארי כהן (בנקאי), בנקאי השקעות יהודי-אמריקאי ודמות פוליטית. מנכ"ל גולדמן זקס לשעבר, כיהן כיועץ הכלכלי הבכיר לנשיא דונלד טראמפ ועמד בראש המועצה הלאומית לכלכלה מייקל כהן, משפטן יהודי אמריקאי שעבד כעורך דינו של דונלד טראמפ בארי לוינסון, במאי, מפיק ותסריטאי קולנוע וטלוויזיה. זוכה פרס אוסקר על "איש הגשם". ננסי מאיירס, במאית קולנוע, מפיקה ותסריטאית יוליוס מאדה, נשיא סיירה לאון אוסמנה איסופי מאיגה, ראש ממשלת מאלי קית' מיטשל, ראש ממשלת גרנדה אליס פול, פעילה חברתית לזכויות האישה אביגדור פלדמן, עורך דין ופובליציסט ישראלי ג'וליאנה רנסיק, מגישה ועיתונאית אמריקאית-איטלקייה ג'ודית שיינדלין, השופטת ג'ודי, עורכת דין, שופטת, אישיות טלוויזיונית וסופרת מדיה וקבצים בנושא אמריקן יוניברסיטי בוויקישיתוף אתר האינטרנט הרשמי של אמריקן יוניברסיטי (באנגלית) אמריקן יוניברסיטי, ברשת החברתית פייסבוק אמריקן יוניברסיטי, ברשת החברתית אקס (טוויטר) אמריקן יוניברסיטי, ברשת החברתית אינסטגרם אמריקן יוניברסיטי, ברשת החברתית LinkedIn אמריקן יוניברסיטי, סרטונים בערוץ היוטיוב דירוגים דירוג Us News אמריקן יוניברסיטי, באתר אנציקלופדיה בריטניקה (באנגלית) Chemical Warfare: From the European Battlefield to the American Laboratory אתר הטלוויזיה American U. Donation Stirs Debate, כתבה בוושינגטון פוסט, 1 בנובמבר 1987